Sarajevo, 21.10.2015.g.

**Poziv za iskazivanje interesa za predstavljanje u Izvoznom katalogu malih i srednjih preduzeća**

Projektom „Podrška razvoju brzorastućih malih i srednjih preduzeća (FGSMEs) i lokalnog poslovnog okruženja“ planirana je izrada Izvoznog kataloga brzorastućih malih i srednjih preduzeća ***sa područja Sarajevske makroregije*** s ciljem promocije firmi na sajmovima i B2B susretima.

Ovaj poziv realizira se u okviru projekta „Podrška razvoju brzorastućih malih i srednjih preduzeća i lokalnog poslovnog okruženja (skraćeno Projekat FGSME)“. Cilj projekta je stimulacija ekonomskog rasta i zaposlenosti u regiji kroz poboljšanje poslovnog okruženja za održive ekonomske aktivnosti. Projektne aktivnosti su fokusirane na podršku rješavanja nezaposlenosti, koji predstavlja jedan od ključnih problema u Sarajevskoj makroregiji, ali i Bosni i Hercegovini. Kao specifična ciljna grupa, prepoznata su brzorastuća MSP koja predstavljaju jedan od najznačajnijih potencijala za izvoz, ekonomski rast i zapošljavanje.

Projekat finansira Evropska Unija i odobren je u okviru poziva za podršku lokalnom ekonomskom razvoju u Bosni i Hercegovini. Cilj podrške Evropske unije jeste stimulacija ekonomskog rasta i zapošljavanje.

Partneri u projektu su Sarajevska regionalna razvojna agencija SERDA, Općina Novi Grad, Općina Vogošća, Općina Ilijaš i Udruženje poslovnih savjetnika u BiH LESPnet.

 Ovim putem pozivaju se zainteresovana preduzeća da dostave aplikaciju do 31.10.2015. godine.

Uslovi za učešće:

**Mala i srednja preduzeća koja imaju od 10 do 250 zaposlenih**

**Brzorastuća (OECD i BiH), potencijalno brzorastuća i stabilna – kontinuirana mala i srednja preduzeća koja imaju rast ukupnog prihoda ili broja zaposlenih u posljednje tri godine veći od 5%**

**Mala i srednja preduzeća koja su izvozno orjentisana ili imaju namjeru da izvoze**

Dostaviti **Izjavu** o ispunjenju naprijed navedenih uslova potpisanu od strane odgovorne osobe.

SERDA će, u skladu sa ciljevima Projekta i uspostavljenim uslovima za učešće, izvršiti selekciju aplikacija, te obavijestiti firme o rezultatima.

|  |  |
| --- | --- |
| Naziv firme |   |
| Kontakt osoba:  |  |
| Adresa |  |
| Telefon |  |
| Fax |  |
| E-mail |  |
| Web stranica |  |
| Kratak opis firme (djelatnost, navesti listu proizvoda ili usluga firme, s kratkim opisom firme u cilju predstavljanja na stranom tržištu |  |
| Da li izvozite svoje proizvode/usluge ili imate namjeru i na koja tržišta |  |
| Navesti tehničke i druge uslove potrebne za izvoz Vašeg proizvoda/usluge u navedene zemlje |  |
| Koje od navedenih uslova zadovoljava Vaš proizvod/usluga |  |
| Datum: | Potpis odgovorne osobe: |

Osim navedenog potrebno je dostaviti i profesionalne fotografije  u JPG ili TIF formatu sa najmanje 300 dpi  dovoljno velike da se mogu štampati u veličini A4 formata, a koje na najbolji način predstavljanju firmu i ono čime se bavi.

Izvozni katalog će predstaviti detaljno jedan proizvod/uslugu za jednu firmu uz mogućnost predstavljanja liste proizvoda/usluga bez detaljnih karakteristika istih.

Popunjenu tabelu sa fotografijama dostaviti putem e maila: info@msp.ba najkasnije do 15.11.2015. godine.